Дамыгъэ лъапIэхэр — нэхъыфIхэм
Къэбэрдей-Балъкъэрым и Къэралыгъуэм и махуэм КъБР-м и Правительствэм и Унэм дамыгъэ лъапIэхэр щратащ республикэм и гъащIэм и IэнатIэ зэмылIэужьыгъуэхэм къыщыхэжаныкIахэм. Абы егъэщIылIа гуфIэгъуэ зэхуэсым хэтащ УФ-м и Президентым и полномочнэ лIыкIуэу Кавказ Ищхъэрэ федеральнэ щIыналъэм щыIэ, Урысейм и ЛIыхъужь Белавенцев Олег, Абхъаз Республикэм и Президент Хаджимбэ Рауль, къэралым щэнхабзэмкIэ и министрым и япэ къуэдзэ Аристархов Владимир, КъБР-м и Iэтащхьэ КIуэкIуэ Юрий, УФ-м и Федеральнэ Зэхуэсым хыхьэхэр, КъБР-м и Парламентымрэ и Правительствэмрэ, Жылагъуэ палатэм, профсоюзхэм, хабзэхъумэ, суд органхэм я унафэщIхэр, нэгъуэщIхэри.
Ирагъэблэгъат дохутырхэр, егъэджакIуэхэр, промышленностым, мэкъумэш хозяйствэм, творческэ интеллигенцэм я лIыкIуэхэр, зэфIэкIышхуэ къэзыгъэлъэгъуа спортсменхэр, жылагъуэ лэжьакIуэ цIэрыIуэхэр, еджагъэшхуэхэр, ухуакIуэхэр.
Зэхыхьэр къыщызэIуихым, КIуэкIуэ Юрий къызэхуэсахэм хъуэхъу псалъэкIэ захуигъэзащ:
— Ныбжьэгъу лъапIэхэ, пщIэ зыхуэтщI ди лэжьэгъухэ! Фэри, ди щIыналъэм щыпсэу псоми Къэбэрдей-Балъкъэр Республикэр къызэрызэрагъэпэщрэ илъэс 95-рэ зэрырикъумкIэ дынывохъуэхъу! Мы гуфIэгъуэр и дамыгъэщ Къэбэрдей-Балъкъэрым къызэринэкIа гъуэгуанэ уардэм, япэ итахэм щIэин гъуэзэджэ иджырей щIэблэм къызэрыхуагъэнам, текIуэныгъэфIхэр лэжьыгъэм къыщахьу, зэгурыIуэрэ зэдэIуэжу лъэпкъ куэдым къыхэкIа цIыхубэр ди деж зэрыщызэдэпсэум. Мы махуэм дэ хуабжьу зыхыдощIэ дыщалъхуа щIыналъэм, ар фIыуэ лъагъуным, цIыхубэм я зэкъуэтыныгъэм пыщIа лъапIэныгъэ нэхъ ин дыдэхэр зэрыдиIэри, нобэрей зэманымрэ къэкIуэнумкIэ жэуаплыныгъэшхуэ ди пщэ къызэрыдэхуэри. ГуфIэгъуэ зэIущIэм дэ щыдогъэлъапIэ республикэм, къэралым хьэлэлу хуэлэжьэнымкIэ щапхъэфI къызыгъэлъэгъуа цIыхухэр. Дэ хуабжьу дрогушхуэ фи ехъулIэныгъэхэм. Мы пэшым щэнхабзэм, щIэныгъэм, промышленностым, мэкъумэш хозяйствэм, узыншагъэр хъумэным, хабзэхъумэ IэнатIэхэм я лэжьакIуэхэр, нэгъуэщI куэди щIэсщ. Фэ къэвлэжьа дамыгъэхэр фэстыжыныр си дежкIэ щIыхьышхуэщ. Си гум къыбгъэдэкIыу фIыщIэ ин фхузощI хьэлэлу фи IэнатIэм фызэрыбгъэдэтым, Къэбэрдей-Балъкъэрым и цIыхубэм псэемыблэжу фазэрыхуэлажьэм папщIэ.
Урысейм и Президентым и полномочнэ лIыкIуэу КИФЩI-м щыIэ Белавенцев Олег «Налшык хьэлвэ завод» акционер обществэм и унафэщI Къудали Мухьэмэд Зэныбжьэгъугъэм и орденыр иритащ.
Указым Iэ щIидзащ — УФ-м и Президент Путин Владимир.
Къэбэрдей-Балъкъэр Республикэм и Iэтащхьэм и УказкIэ «Къэбэрдей-Балъкъэр Республикэм и пащхьэ щиIэ фIыщIэм папщIэ» орденыр иратащ:
Къэбэрдей-Балъкъэр Республикэм узыншагъэр хъумэнымкIэ и IэнатIэм зегъэужьыным езым и щхьэкIэ куэд зэрыхищIыхьам папщIэ — Урысей Федерацэм узыншагъэр хъумэнымкIэ и министерствэм и «Урысейм кардиологиемкIэ и щIэныгъэ-производствэ комплекс» федеральнэ къэрал бюджет IуэхущIапIэм Мясников А. Л. и цIэр зезыхьэ и кардиологиемкIэ клиникэ институтым гу-лъынтхуэ хирургиемкIэ и къудамэм и унафэщI Акчурин Ренат Сулейман и къуэм;
тхыдэ щIэныгъэм зегъэужьыным езым и щхьэкIэ къаруушхуэ зэрырихьэлIам икIи жылагъуэ лэжьыгъэм жыджэру зэрыхэтым папщIэ — Опрышкэ Олег Леонид и къуэм;
Къэбэрдей-Балъкъэр Республикэм и социально-экономикэ зыужьыныгъэм, республикэм и къэралыгъуэр зэфIэгъэувэным езым и щхьэкIэ къаруушхуэ зэрырихьэлIам икIи жылагъуэ лэжьыгъэм жыджэру зэрыхэтым папщIэ — Сэхъурокъуэ Хьэутий Хьэзрит и къуэм;
республикэм узыншагъэр хъумэнымкIэ и IэнатIэм зегъэужьыным куэд зэрыхищIыхьам икIи жылагъуэ лэжьыгъэм жыджэру зэрыхэтым папщIэ — Къэбэрдей-Балъкъэр Республикэм Узыншагъэр хъумэнымкIэ и министерствэм и «АллергологиемкIэ дэIэпыкъуныгъэ хэха къызэзыгъэпэщ центр» узыншагъэр хъумэнымкIэ къэрал бюджет IуэхущIапIэм и дохутыр нэхъыщхьэ Хутуевэ Светланэ Хьэнэфий и пхъум;
физкультурэмрэ спортымрэ зегъэужьыным куэд зэрыхащIыхьам, Олимп джэгухэм спорт зэфIэкI лъагэхэр къызэрыщагъэлъэгъуам папщIэ — Урысейм спортымкIэ щIыхь зиIэ и мастер, 2004 гъэм Афины къалэм щекIуэкIа ХХVIII Олимп джэгухэм дыжьын медалыр къыщызыхьа, 2008 гъэм Пекин къалэм щекIуэкIа ХХIХ Олимп джэгухэм жэз медалыр къыщызыхьа (атлетикэ хьэлъэ) Аккаев Хьэжмурат Магомед и къуэм; Урысейм спортымкIэ щIыхь зиIэ и мастер, Рио-де-Жанейрэ къалэм 2016 гъэм щекIуэкIа ХХХI Олимп джэгухэм дыжьын медалыр къыщызыхьа (бэнэкIэ хуит) Джэду Iэниуар Борис и къуэм; Урысейм спортымкIэ щIыхь зиIэ и мастер, Сидней къалэм 2000 гъэм щекIуэкIа ХХVII Олимп джэгухэм щытекIуа (алыдж-урым бэнэкIэ) Къардэн Мурат Наусбий и къуэм; Урысейм спортымкIэ щIыхь зиIэ и мастер, Лондон къалэм 2012 гъэм щекIуэкIа ХХХ Олимп джэгухэм жэз медалыр къыщызыхьа (бэнэкIэ хуит) Махуэ Билал Валерий и къуэм; Урысейм спортымкIэ щIыхь зиIэ и мастер, Лондон къалэм 2009 гъэм щекIуэкIа ХХХ Олимп джэгухэм жэз медалыр къыщызыхьа (алыдж-урым бэнэкIэ) Курамагомедов Заур Исматула и къуэм; Урысейм спортымкIэ щIыхь зиIэ и мастер, Рио-де-Жанейрэ къалэм 2016 гъэм щекIуэкIа ХХХI Олимп джэгухэм щытекIуа (дзюдо) Мудрэн Беслъэн Заудин и къуэм, СССР-м спортымкIэ щIыхь зиIэ и мастер, Москва къалэм 1980 гъэм щекIуэкIа ХХII Олимп джэгухэм щытекIуа (командэхэм я троеборье, шы спорт) (зэрылIауэ) Рогожин Сергей Николай и къуэм; Урысейм спортымкIэ щIыхь зиIэ и мастер, Афины къалэм 2004 гъэм щекIуэкIа ХХVIII Олимп джэгухэм жэз медалыр къыщызыхьа (дзюдо) Тау Хьэсэнбий Урысбий и къуэм; Урысейм спортымкIэ щIыхь зиIэ и мастер, Пекин къалэм 2008 гъэм щекIуэкIа ХХIХ Олимп джэгухэм щытекIуа (алыдж-урым бэнэкIэ) Хъущт Аслъэнбэч Виталий и къуэм; СССР-м спортымкIэ щIыхь зиIэ и мастер, Мюнхен къалэм 1972 гъэм щекIуэкIа Олимп джэгухэм щытекIуа (командэхэм я зэпеуэ, лъакъуэрыгъажэ спорт) Шыхъуэ Борис Хьэбалэ и къуэм.
Къахьа ехъулIэныгъэхэм папщIэ икIи илъэс куэдкIэ хьэлэлу зэрылэжьам къыхэкIыу Къэбэрдей-Балъкъэр Республикэм и ЩIыхь тхылъыр иратащ:
«Шэджэм муниципальнэ районым физкультурэмрэ спортымкIэ, туризмэмрэ жылагъуэ зэгухьэныгъэхэмкIэ и управленэ» муниципальнэ кIэзонэ IуэхущIапIэм и унафэщI Аккиев Хьэсэн Мурадин и къуэм; зауэм, лэжьыгъэм, IэщэкIэ зэщIэузэда къарухэм, хабзэхъумэ органхэм я ветеранхэм (пенсионерхэм) я Налшык къалэ жылагъуэ зэгухьэныгъэм Вольнэ Аул хьэблэм щыIэ и ветеран организацэм и унафэщI Амщокъуэ ХьэкIулинэ Уэлид и пхъум; «Къэбэрдей-Балъкъэр Республикэм и профсоюз организацэхэм я зэгухьэныгъэ» союзым и унафэщI Амщокъуэ ФатIимэт Къэралбий и пхъум; Тэрч муниципальнэ районым и Ново-Хьэмидей къуажэм и щIыналъэ администрацэм и Iэтащхьэ ГъукIэпщ Станислав Хьэсэн и къуэм; Къэбэрдей-Балъкъэр Республикэм и Муслъымэнхэм я дин IуэхущIапIэм и тхьэмадэ Дзасэжь Хьэзрэталий Уэлий и къуэм; «ДОСААФ» Урысейпсо къэрал жылагъуэ зэгухьэныгъэм и къудамэу Къэбэрдей-Балъкъэр Республикэм щыщ Тэрч муниципальнэ районым щыIэм и унафэщI Дэбагъуэ Алексей Инал и къуэм; «Кавказ Ищхъэрэм и щIыналъэ зэхуаку сетевой компание» акционер зэгухьэныгъэ зэIухам и генеральнэ директор Зайцев Юрий Виктор и къуэм; «Бэрбэч Хь. М. и цIэр зезыхьэ Къэбэрдей-Балъкъэр къэрал университет» профессиональнэ щIэныгъэ нэхъыщхьэ щрагъэгъуэт федеральнэ бюджет IуэхущIапIэм иджырей хъыбарегъащIэ технологиехэмкIэ и Къэбэрдей-Балъкъэр республикэ центрым и унафэщI Хьэхъу Игорь Хьэмид и къуэм; Хъуран Хьэсэнбий Темыркъан и къуэм; Урысей Федерацэм узыншагъэр хъумэнымкIэ и министрым и дэIэпыкъуэгъу Шэт Ирмэ Мухьэмэд и пхъум.
ЦIэ лъапIэхэр фIащащ:
«Къэбэрдей-Балъкъэр Республикэм и цIыхубэ артист» цIэр
«ЩоджэнцыкIу Алий и цIэр зезыхьэ къэбэрдей къэрал драмэ театр» къэрал кIэзонэ щэнхабзэ IуэхущIапIэм и артисткэ пажэ Хьэмыку Жаннэ Хьэжумар и пхъум;
«Къэбэрдей-Балъкъэр Республикэм и цIыхубэ художник» цIэр
художникым, «Урысейм и Художникхэм я союз» урысейпсо творческэ жылагъуэ зэгухьэныгъэм и Къэбэрдей-Балъкъэр щIыналъэ къудамэм хэт Гуданаев Борис Долмат и къуэм;
«Къэбэрдей-Балъкъэр Республикэм щIыхь зиIэ и артист» цIэр
«Къэрал музыкэ театр» къэрал щэнхабзэ кIэзонэ IуэхущIапIэм и «Бжьамий» ансамблым и солисткэ Аслъэн Iэсият Мухьэмэд и пхъум; «Кулиев Къайсын и цIэр зезыхьэ балъкъэр къэрал драмэ театр» къэрал щэнхабзэ кIэзонэ IуэхущIапIэм и артист пажэ Бачиев Александр Борис и къуэм; Профсоюзхэм щэнхабзэмкIэ я унэм и режиссёр Гумэ Маринэ Гъэзалий и пхъум;
«Къэбэрдей-Балъкъэр Республикэм гъуазджэмкIэ щIыхь зиIэ и лэжьакIуэ» цIэр
художникым, «Урысейм и Художникхэм я союз» урысейпсо творческэ жылагъуэ зэгухьэныгъэм хэт Ж«Къэбэрдей-Балъкъэр Республикэм щэнхабзэмкIэ щIыхь зиIэ и лэжьакIуэ» цIэр
Бахъсэн къалэ округым и щIыналъэ администрацэм щэнхабзэмкIэ и къудамэм и унафэщI Бырхьэм Алёнэ Къэлидар и пхъум; «Къэбэрдей-Балъкъэр Республикэм и Лъэпкъ музей» къэрал щэнхабзэ кIэзонэ IуэхущIапIэм экспозицэхэмкIэ и къудамэм и IэщIагъэлI пажэ Емельяненкэ Надеждэ Иван и пхъум; «Сабийхэм эстетикэ гъэсэныгъэ етынымкIэ Къэзанокъуэ Жэбагъы и цIэр зезыхьэ къалэ центр» сабийхэм щIэныгъэ гуэдзэн щрагъэгъуэт муниципальнэ кIэзонэ IуэхущIапIэм и унафэщI Къуныжь ХьэIишэт Исуф и пхъум; Налшык къалэ округым и «Темыркъан Ю. Хь. и цIэр зезыхьэ сабий музыкальнэ школ №1» щIэныгъэ гуэдзэн щрагъэгъуэт муниципальнэ кIэзонэ IуэхущIапIэм фортепианэмкIэ и егъэджакIуэ Титовэ Людмилэ Алексей и пхъум;
«Къэбэрдей-Балъкъэр Республикэм
щIыхь зиIэ и дохутыр» цIэр
«Бэрбэч Хь. М. и цIэр зезыхьэ Къэбэрдей-Балъкъэр къэрал университет» профессиональнэ щIэныгъэ нэхъыщхьэ щрагъэгъуэт федеральнэ къэрал бюджет IуэхущIапIэм медицинэмкIэ и факультетым госпитальнэ хирургиемкIэ и кафедрэм и унафэщI Аслъэн Ахьмэд Дзонэ и къуэм; Къэбэрдей-Балъкъэр Республикэм Узыншагъэр хъумэнымкIэ и министерствэм и «республикэ клиникэ сымаджэщ» узыншагъэр хъумэнымкIэ къэрал бюджет IуэхущIапIэм терапиемкIэ и къудамэм и дохутыр-терапевт Бэлахъуэ Нинэ ШутIэ и пхъум; Къэбэрдей-Балъкъэр Республикэм Узыншагъэр хъумэнымкIэ и министерствэм и «Республикэ клиникэ сымаджэщ» узыншагъэр хъумэнымкIэ къэрал бюджет IуэхущIапIэм торакальнэ хирургиемкIэ и къудамэм и дохутыр-торакальнэ хирург Дыджэ Владимир Мусэ и къуэм; Бахъсэн къалэм и «Медицинэ дэIэпыкъуэгъу псынщIэмкIэ станц» къэрал бюджет IуэхущIапIэм медицинэ дэIэпыкъуэгъу псынщIэмкIэ и дохутыр Къэрмокъуэ СулътIан Мухьэмэд и къуэм; Къэбэрдей-Балъкъэр Республикэм Узыншагъэр хъумэнымкIэ и министерствэм и «Медицинэ дэIэпыкъуэгъу псынщIэмкIэ станц» узыншагъэр хъумэнымкIэ къэрал бюджет IуэхущIапIэм медицинэ дэIэпыкъуэгъу псынщIэмкIэ и дохутыр Малкандуевэ Риммэ Алий и пхъум; Къэбэрдей-Балъкъэр Республикэм Узыншагъэр хъумэнымкIэ и министерствэм и «Республикэ клиникэ сымаджэщ» узыншагъэр хъумэнымкIэ къэрал бюджет IуэхущIапIэм торакальнэ хирургиемкIэ и къудамэм и унафэщI, дохутыр-торакальнэ хирург Тутыкъу Аслъэн Борис и къуэм; Къэбэрдей-Балъкъэр Республикэм Узыншагъэр хъумэнымкIэ и министерствэм и «Наркологие центр» узыншагъэр хъумэнымкIэ къэрал бюджет IуэхущIапIэм и дохутыр нэхъыщхьэм медицинэ лэжьыгъэмкIэ и къуэдзэ Удаловэ Ольгэ Николай и пхъум; «ХьэцIыкIу А. А. и цIэр зезыхьэ район сымаджэщ нэхъыщхьэ» узыншагъэр хъумэнымкIэ къэрал бюджет IуэхущIапIэм Яныкъуей къуажэм дэт и дохутыр амбулаторэм и дохутыр Чипчиковэ Еленэ Азрэт и пхъум; Къэбэрдей-Балъкъэр Республикэм Узыншагъэр хъумэнымкIэ и министерствэм и «Къалэ клиникэ сымаджэщ №1» узыншагъэр хъумэнымкIэ бюджет IуэхущIапIэм и дохутыр-хирург Эфендиев Ильяс Хьэмид и къуэм;
«Къэбэрдей-Балъкъэр Республикэм узыншагъэр хъумэнымкIэ щIыхь зиIэ
и лэжьакIуэ» цIэр
Къэбэрдей-Балъкъэр Республикэм Узыншагъэр хъумэнымкIэ и министерствэм и «Жьэн узым щеIэзэ диспансер» узыншагъэр хъумэнымкIэ кIэзонэ IуэхущIапIэм и медсестра нэхъыщхьэ Ашуевэ Зухра Мухьэмэд и пхъум; Бахъсэн муниципальнэ районым щыщ Бахъсэн къалэ округым и «Район сымаджэщ нэхъыщхьэ» узыншагъэр хъумэнымкIэ къэрал бюджет IуэхущIапIэм хирургиемкIэ и къудамэм и санитаркэ Мэцыхъу Уэзирэт Хьэсэнбий и пхъум;
«Къэбэрдей-Балъкъэр Республикэм щIэныгъэмкIэ щIыхь зиIэ и лэжьакIуэ» цIэр
«Бэрбэч Хь. М. и цIэр зезыхьэ Къэбэрдей-Балъкъэр къэрал университет» профессиональнэ щIэныгъэ нэхъыщхьэ щрагъэгъуэт федеральнэ къэрал бюджет IуэхущIапIэм экстремальнэ физикэмкIэ и лабораторэм и щIэныгъэ унафэщI, «Урысейм ЩIэныгъэхэмкIэ и академие» федеральнэ къэрал бюджет IуэхущIапIэм и президент Фортов Владимир Евгений и къуэм; «Бэрбэч Хь. М. и цIэр зезыхьэ Къэбэрдей-Балъкъэр къэрал университет» профессиональнэ щIэныгъэ нэхъыщхьэ щрагъэгъуэт федеральнэ къэрал бюджет IуэхущIапIэм ПравэмкIэ, экономикэмкIэ, финансхэмкIэ и институтым бухгалтер учётымкIэ, анализымкIэ, аудитымкIэ и кафедрэм и унафэщI Шыд Андемыркъан Хьэчим и къуэм; «Бэрбэч Хь. М. и цIэр зезыхьэ Къэбэрдей-Балъкъэр къэрал университет» профессиональнэ щIэныгъэ нэхъыщхьэ щрагъэгъуэт федеральнэ къэрал бюджет IуэхущIапIэм ТхыдэмкIэ, филологиемкIэ, цIыхубэ хъыбарегъащIэ IуэхущIапIэхэмкIэ и институтым фило-
софиемкIэ и кафедрэм и профессор Шэвлокъуэ Вячеслав Iэмин и къуэм;
«Къэбэрдей-Балъкъэр Республикэм
щIыхь зиIэ и егъэджакIуэ» цIэр
Налшык къалэ округым и «Лицей №2» курыт щIэныгъэ щрагъэгъуэт муниципальнэ кIэзонэ IуэхущIапIэм урысыбзэмрэ литературэмкIэ и егъэджакIуэ Баевэ Нелли Андрей и пхъум; Шэрэдж районым щыщ Аушыджэр къуажэм дэт «Зэкъуэшхэу Къардэнхэ Къубатийрэ Къэбардрэ я цIэхэр зезыхьэ курыт еджапIэ» курыт щIэныгъэ щрагъэгъуэт муниципальнэ кIэзонэ IуэхущIапIэм урысыбзэмрэ литературэмкIэ и егъэджакIуэ Хъуэт Тамарэ Павел и пхъум;
«Къэбэрдей-Балъкъэр Республикэм
щIыхь зиIэ и журналист» цIэр
«Къэбэрдей-Балъкъэр» программэхэр къэзыт телеканал» къэрал кIэзонэ IуэхущIапIэм и радиовещанэм и адыгэбзэ редакцэм и редактор нэхъыщхьэ Тэтрокъуэ Астемыр Музэфар и къуэм; «Къэбэрдей-Балъкъэр» программэхэр къэзыт телеканал» къэрал кIэзонэ IуэхущIапIэм хъыбарыщIэхэмкIэ и редакцэм программэхэр балъкъэрыбзэкIэ щезыгъэкIуэкI Токмаковэ Мадинэ Асхъат и пхъум;
«Къэбэрдей-Балъкъэр Республикэм
щIыхь зиIэ и ухуакIуэ» цIэр
«Строй-Универсал» жэуап зэхэгъэщхьэхукIа зыхь зэгухьэныгъэм и унафэщI Балъкъэр Вадим Владимир и къуэм; «АССО» жэуап зэхэгъэщхьэхукIа зыхь зэгухьэныгъэм и ухуакIуэ монтаж бригадэм и бригадир Кононов Сергей Владимир и къуэм; «Федеральнэ гъуэгу агентствэм «Кавказ» федеральнэ автомобиль гъуэгухэмкIэ и управленэ» федеральнэ кIэзонэ IуэхущIапIэм и унафэщI Лечхаджиев Руслан Абдулваха и къуэм; «Аруан гъуэгу ухуакIуэ управленэ» жэуап зэхэгъэщхьэхукIа зыхь зэгухьэныгъэм и карьерым и унафэщI Уэзрокъуэ Хьэбалэ Хьэзешэ и къуэм; «Оникс» жэуап зэхэгъэщхьэхукIа зыхь зэгухьэныгъэм и унафэщI Токуев Руслан Баттал и къуэм; «Трест-Ай-Би-Си Промстрой» жэуап зэхэгъэщхьэхукIа зыхь зэгухьэныгъэм и ухуакIуэ участкэ №1-м и унафэщI Федотов Василий Иван и къуэм; «Водоканал» унафэщI компание» муниципальнэ IуэхущIапIэм и ремонт-ухуакIуэ гупым я унафэщI Щомахуэ Жэмал Цалэ и къуэм;
«Къэбэрдей-Балъкъэр Республикэм промышленностымкIэ щIыхь зиIэ и лэжьакIуэ» цIэр
«Тэрч налмэс Iэмэпсымэ завод» акционер зэгухьэныгъэ зэIухам налмэсхэмрэ ювелир хьэпшыпхэмрэ елэжьынымкIэ и IэнатIэм и унафэщI ЛIэужь Радинэ Жантемыр и пхъум;
«Къэбэрдей-Балъкъэр Республикэм цIыхухэм социальнэ дэIэпыкъуныгъэ етынымкIэ щIыхь зиIэ и лэжьакIуэ» цIэр
Къэбэрдей-Балъкъэр Республикэм ЛэжьыгъэмкIэ, цIыхухэр IэнатIэкIэ къызэгъэпэщынымрэ социальнэ дэIэпыкъуныгъэмкIэ и министерствэм и «Дзэлыкъуэ муниципальнэ районым и цIыхухэм социальнэ Iуэхутхьэбзэхэр яхуэзыщIэ комплекс центр» къэрал кIэзонэ IуэхущIапIэм и социальнэ лэжьакIуэ Балэ Загурэ Сэрэждин и пхъум; Къэбэрдей-Балъкъэр Республикэм ЛэжьыгъэмкIэ, цIыхухэр IэнатIэкIэ къызэгъэпэщынымрэ социальнэ дэIэпыкъуныгъэмкIэ и министерствэм псэупIэ-коммунальнэ Iуэхутхьэбзэхэм я уасэхэмкIэ субсидиехэр тынымкIэ и къудамэм и IэщIагъэлI пажэ Гаевэ Жанет Мухътар и пхъум; Къэбэрдей-Балъкъэр Республикэм ЛэжьыгъэмкIэ, цIыхухэр IэнатIэкIэ къызэгъэпэщынымрэ социальнэ дэIэпыкъуныгъэмкIэ и министерствэм и «Прохладнэ муниципальнэ районым цIыхухэм социальнэ Iуэхутхьэбзэхэр яхуэщIэнымкIэ и комплекс центр» къэрал кIэзонэ IуэхущIапIэм и социальнэ лэжьакIуэ Щепкинэ Ольгэ Александр и пхъум;
«Къэбэрдей-Балъкъэр Республикэм цIыхухэм Iуэхутхьэбзэхэр яхуэщIэнымкIэ и IэнатIэм щIыхь зиIэ и лэжьакIуэ» цIэр
«Узыншагъэм и унэ» жэуап зэхэгъэщхьэхукIа зыхь зэгухьэныгъэм и унафэщI Мусэ Мухьэмэд Хьэсен и къуэм;
«Къэбэрдей-Балъкъэр Республикэм физкультурэмрэ спортымкIэ щIыхь зиIэ и лэжьакIуэ» цIэр
Къэбэрдей-Балъкъэр Республикэм СпортымкIэ и министерствэм и «БоксымкIэ олимп гъэсэныгъэ щрат сабий-ныбжьыщIэ спорт школ хэха» щIэныгъэ гуэдзэн щрагъэгъуэт къэрал кIэзонэ IуэхущIапIэм и унафэщIым и къуэдзэ, боксымкIэ тренер Аттасауов Ахъмэт Солтан и къуэм; Краснодар крайм и «Самбэмрэ дзюдомрэ щыхуагъасэ спорт центр» къэрал бюджет IуэхущIапIэм и унафэщI Бабоян Рудольф Мкртич и къуэм; зауэм, лэжьыгъэм, IэщэкIэ зэщIэузэда къарухэм, хабзэхъумэ органхэм я ветеранхэм (пенсионерхэм) я Налшык къалэ жылагъуэ зэгухьэныгъэм спортым и ветеранхэмкIэ и советым хэт Григорьев Виктор Александр и къуэм; Къэбэрдей-Балъкъэр Республикэм СпортымкIэ и министерствэм и «Олимп» спорт лIэужьыгъуэхэм щыхуагъасэ сабий-ныбжьыщIэ спорт школ хэха щIэныгъэ гуэдзэн щрагъэгъуэт къэрал кIэзонэ IуэхущIапIэм и деж щыIэ» бэнэкIэ хуитымкIэ олимп гъэсэныгъэ щрагъэгъуэт сабий-ныбжьыщIэ спорт школ хэха» къудамэм бэнэкIэ хуитымкIэ категорие нэхъыщхьэ зиIэ и тренер-егъэджакIуэ Къазий Алексей Владимир и къуэм; Шэрэдж муниципальнэ районым и «Сабий-ныбжьыщIэ спорт школ» сабийхэм щIэныгъэ гуэдзэн щрагъэгъуэт муниципальнэ IуэхущIапIэм боксымкIэ и тренер-егъэджакIуэ Туменов Хъусен Хьэсэн и къуэм; Къэбэрдей-Балъкъэр Республикэм СпортымкIэ и министерствэм и «Олимп» спорт лIэужьыгъуэхэм щыхуагъасэ сабий-ныбжьыщIэ спорт школ хэха щIэныгъэ гуэдзэн щрагъэгъуэт къэрал кIэзонэ IуэхущIапIэм и деж щыIэ» бэнэкIэ хуитымкIэ олимп гъэсэныгъэ щрагъэгъуэт сабий-ныбжьыщIэ спорт школ хэха» къудамэм бэнэкIэ хуитымкIэ и тренер-егъэджакIуэ Хьэсанэ Арсен Мухьэмэд и къуэм;
«Къэбэрдей-Балъкъэр Республикэм
щIыхь зиIэ и экономист» цIэр
«Къэбэрдей-Балъкъэр Республикэм щыщ Прохладнэ муниципальнэ районым и IуэхущIапIэхэм бухгалтер учётымкIэ я управленэ» муниципальнэ кIэзонэ IуэхущIапIэм и унафэщI Козыревэ Надеждэ Пётр и пхъум;
«Къэбэрдей-Балъкъэр Республикэм
щIыхь зиIэ и юрист» цIэр
Къэбэрдей-Балъкъэр Республикэм и Арбитраж Судым и судыщIэ Щоджэн Хьэсэнбий Назир и къуэм.
ФIыщIэ ящIу къэпсэлъахэщ Сэхъурокъуэ Хьэутий, Опрышкэ Олег, Хутуевэ Светланэ, Къудали Мухьэмэд сымэ, нэгъуэщIхэри.
— Урысейр зыгъэлъэщыр Къэбэрдей-Балъкъэрым хуэдэ щIыналъэхэрщ. Фи республикэм сыт и лъэныкъуэкIи псынщIэу зэрызиужьым дэ нобэ щыхьэт дытехъуэфынущ. Урысей Федерацэр лъэщщ щыпсэу лъэпкъхэр, дин зэмылIэужьыгъуэ щызезыхьэхэр зэрыщызэкъуэтымкIэ, — къыхигъэщхьэхукIащ Белавенцев Олег.
ГуфIэгъуэ зэхыхьэм и кIэухым КIуэкIуэ Юрий фIыщIэ ин яхуищIащ Урысей Федерацэм и Президентым КИФЩI-м щиIэ полномочнэ лIыкIуэм, Абхъаз Республикэм и Президентым, УФ-м щэнхабзэмкIэ и министрым и япэ къуэдзэм, щIыналъэ зэмылIэужьыгъуэхэм къикIа хьэщIэхэм, нэгъуэщIхэми, ди республикэм и махуэшхуэр къызэрыддагъэлъэпIам папщIэ.
КъБР-м и Iэтащхьэмрэ
Правительствэмрэ я пресс-IуэхущIапIэ.
